Jeg er i tvivl om denne omtale bør have to elle tre stjerner, eftersom vi valgte at finde alternativ overnatning efter to nætter og ikke de tre nætter vi havde betalt for. Jeg vælger alligevel at give den tre ud fra Johns gæstfrihed, hurtige svar og opfølgning på vores ophold mens vi var der. Opfølgningen skete på mail, da vi ikke mødte John under opholdet.
Ift boligen fandt vi værelset en del mindre end vi havde dømt det til at være ud fra billederne. Uheldigvis (men meget normalt for Seattle boliger) var der ikke air condition, og der var begyndende hedebølge under vores ophold. Det gjorde nattesøvnen ret dårlig.
Badeværelset var ikke gjort rent da vi ankom. Der var hår på både toilet og håndvask, og affaldsspanden var helt fyldt. Vi tror der var en rengøringsdame i huset den dag, vi forlod huset (én dag før tid).
Vi havde håbet at kunne anvende den (på billederne) hyggelige gårdhave. Desværre er billederne nok taget for lang tid siden, eftersom haven var overgroet og møblerne bar præg af at være brugt ret sporadisk.
Jf instruksen for opholdet blev vi bedt om selv at tage alt sengetøj af og lægge nyt på ved afrejse. For et ophold til over 900 kr pr dag forekom det os ret usædvanligt og mindede meget mere om en omgang couch surfing.
John virker til at være en fin fyr, men vi vil ikke selv anvende hans bolig igen og er tøvende i forhold til at anbefale det til andre frem for alternativerne i Fremont området.